L 145/10 De Europæiske Fællesskabers Tidende 31.5.2001 RÅDETS FORORDNING (EF) Nr. 1036/2001 af 22. maj 2001 om forbud mod import af storøjet tun fra Atlanterhavet (Thunnus obesus) med oprindelse i Belize, Cambodja, Ækvatorialguinea, Saint Vincent og Grenadinerne samt Honduras RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 133, under henvisning til forslag fra Kommissionen, og ud fra følgende betragtninger: (1) — Fiskebestandene er en udtømmelig naturressource, som det er nødvendigt at beskytte af hensyn til den biolo- giske ligevægt og fødevaresikkerheden på verdensplan. (2) > Den Internationale Kommission for Bevarelse af Tunfi- skebestanden i Atlanterhavet (ICCAT), som Fællesskabet er kontraherende part i, vedtog i 1998 resolution 98-18 om ulovlig, ikke-anmeldt og ikke-forskriftsmæssig fangst af tun ved hjælp af store fartøjer i konventionsområdet. (3) De kontraherende parter i ICCAT, hvis fiskere er forpligtet til at reducere fangsten af tun i Atlanterhavet, kan kun sikre en effektiv forvaltning af de berørte fiske- bestande, hvis også lande, der ikke er kontraherende parter i ICCAT, samarbejder med denne organisation og overholder de fastsatte bevarings- og forvaltningsforan- staltninger. (4) — På grundlag af fangst- og handelsoplysninger og obser- vationer af fiskerfartøjer har ICCAT fastslået, at fartøjer fra Belize, Cambodja, Ækvatorialguinea, Saint Vincent og Grenadinerne samt Honduras fisker efter storøjet atlan- tisk tun på en måde, der undergraver effektiviteten af denne organisations foranstaltninger til bevarelse af denne fiskeart. (5) — ICCAT har gentagne gange rettet henvendelse til fire af de fem nævnte lande for at opfordre dem til at over- holde foranstaltningerne til bevaring og forvaltning af storøjet tun i Atlanterhavet, men uden resultat. Honduras har fået en yderligere tidsfrist til at fremskaffe beviser for, at landet overholder bevarings- og forvalt- ningsforanstaltningerne, og resultaterne af Honduras' foranstaltninger vil således blive evalueret på det årlige møde i 2001. (6) — ICCAT henstiller til de kontraherende parter at træffe egnede foranstaltninger til at forbyde import af produkter af storøjet tun fra Atlanterhavet med oprin- delse i Belize, Cambodja, Ækvatorialguinea, Saint Vincent og Grenadinerne samt Honduras. Disse foran- staltninger ophæves, så snart det konstateres, at disse lande har bragt deres fiskeripraksis i overensstemmelse med ICCAT's foranstaltninger. Det er derfor nødvendigt, at Det Europæiske Fællesskab, som har enekompetence på området, anvender dette importforbud. (7) — For produkter af storøjet tun fra Atlanterhavet med oprindelse i Honduras har ICCAT fastsat, at forbuddet træder i kraft den 1. januar 2002, medmindre det på ICCAT's møde i 2001 bliver konstateret på grundlag af dokumentation, at disse lande har bragt deres fiskeri- praksis i overensstemmelse med ICCAT's forvaltnings- og beskyttelsesforanstaltninger. (8) — Disse foranstaltninger er forenelige med de forpligtelser, der påhviler Det Europæiske Fællesskab i henhold til andre internationale aftaler — UDSTEDT FØLGENDE FORORDNING: Artikel 1 1. Det forbydes herved at bringe storøjet tun fra Atlanter- havet (Thunnus obesus) med oprindelse i Belize, Cambodja, Ækvatorialguinea, Saint Vincent og Grenadinerne i fri omsæt- ning i Fællesskabet, dvs. produkter henhørende under KN-kode ex 0301 99 90, ex 0302 39 19, ex 0302 39 99, ex 0303 49 41, ex 0303 49 43, ex 0303 49 49, ex 0303 49 90, ex 0304 10 38, ex 0304 10 98, ex 0304 20 45, ex 0304 90 97, ex 0305 20 00, ex 0305 30 90, ex 0305 49 80, ex 0305 59 90, ex 0305 69 90, ex 1604 14 I1, ex 1604 14 16, ex 1604 14 18 og ex 1604 20 70. 2. —Det forbydes herved at lande de i stk. I nævnte produkter med henblik på fællesskabsforsendelse. Artikel 2 Denne forordning finder ikke anvendelse på mængder af de i artikel 1, stk. 1, omhandlede produkter, hvis det over for de kompetente nationale myndigheder kan bevises, at de på denne forordnings ikrafttrædelsesdato var undervejs til Fællesskabets område, og hvis de overgår til fri omsætning senest 14 dage efter denne dato. Artikel 3 Bestemmelserne i artikel 1 og 2 gælder for storøjet tun fra Atlanterhavet med oprindelse i Honduras henhørende under KN-kode ex 0301 99 90, ex 0302 39 19, ex 0302 39 99, ex 0303 49 41, ex 0303 49 43, ex 0303 49 49, ex 0303 49 90, ex 0304 10 38, ex 0304 10 98, ex 0304 20 45, ex 0304 90 97, ex 0305 20 00, ex 0305 30 90, ex 0305 49 80, ex 0305 59 90, ex 0305 69 90, ex 1604 14 I1, ex 1604 14 16, ex 1604 14 18 og ex 1604 20 70. Artikel 4 Denne forordning træder i kraft den 1. juli 2001. Artikel 3 anvendes fra den 1. januar 2002.